Skenir i skeniranje

Rezime: U ovom radu ću govoriti o skenerima, vrstama skenera kao i o najvažnijim parametrima skeniranja. Zatim, kako parametri skeniranja utiču na željeni rezultat.
Ključne riječi: rezolucija, histogram, bit, skeniranje, slika.
Uvod

Skeneri se danas sve više upotrebljavaju u sve širem krugu ljudi. Kako bi se izbjeglo puno pisanja ili kopiranja u više primjeraka, razvili su se skeneri koji su sve to puno olakšali. Najprije crno – bijeli, nedugo iza njih skeneri u boji, a zatim i skeneri u 3D tehnici. Potražnja za skenerima danas je izuzetno velika. Za to postoji vrlo dobar razlog. Skeneri omogućavaju vrlo lako ubacivanje slika, članaka i slično u vaše prezentacije, WEB stranice i sl. Zbog svoje relativno niske cijene i razvojem postignute jednostavnosti rukovanja većina ljudi u svojim domovima uz računar imaju i skener. Međutim veću primjenu su nasli na području industrije.
Skener i skeniranje
Skener je uređaj koji omogućava da se crtež, fotografija ili štampani odnosno rukopisni tekst pretvore u kod koji odgovarajući računarski programi mogu da obrade, prikažu na ekranu ili ih odštampaju.
Skeniranje je postupak kojim se slika pretvara u oblik pogodan za obradu, čuvanje i prijenos pomoću računara. [8]
Historija skenera

Prvi skeneri bili su doboš ili bubanj skeneri, koji su se pojavili 1957.godine. Ime su dobili po ključnom dijelu uređaja, rotirajućem cilindru koji se okretao velikom brzinom sa skeniranim objektom ispred precizne optike koja je slala signal vakumskim cijevima, odnosno lampama. Njihova rezolucija može ići i do 14000 piksela po inču. Ograničenje je da se mogu skenirati samo savitljivi dokumenti. [9]

Slika 1 [1] Prva skenirana slika
Vrste skenera
Tri vrste skenera su: ručni, ravni i rotacijski. Ručni postoje u nekoliko oblika: mali skeneri slični olovci za skeniranje teksta ili crtičnog koda i uređaji malo veći od miša. Značaj ručnih skenera su niske cijene i relativno nizak kvalitet. Rezolucija im je najviše do 400 dpi, a obično imaju najviše 8 bita po boji. Ručni skeneri se danas koriste uglavnom kao čitači crtičnog koda, dok se za digitalizaciju slika više ne koriste.

Ravni skeneri su veće rezolucije od ručnih skenera, rezolucija do 1200dpi, a imaju najviše 12 bita po boji.Ravni skeneri su danas najrasprostranjenila vrsta skenera.
Rotacijski skeneri su skupi, a rezolucije su od 2400 dpi do9600 dpi. Na rotacijskom skeneru se mogu skenirati samo savitljivi dokumenti. Rade se za profesionalnu primjenu gdje je potreban vrhunski kvalitet skeniranja. Postoji samo nekoliko tvrtki koje proizvode ove skenere s obzirom na visoke troškove proizvodnje skenera kao što je ovaj.

Slika 2 [2] Vrste skenera

Postupak skeniranja

U postupku skeniranja osim kvalitete skenera i upravljačkih programa odgovornost za konačne rezultate snosi i osoba koja skenira. Razlog tome je relativna brojnost parametara skeniranja koji mogu u potpunosti izmijeniti izgled skenirane slike.

Postupak skeniranja započinje otvaranjem programa za obradu slika npr. Adobe Photoshop, PaintShopPro, Corel PhotoPainti sl. 

Slika 3 [3] Postupak skeniranja
Pregled primjerka skeniranja
Pregled je postupak kojim se na zaslonu monitora prikaže pojednostavljena slika primjerka koji će se skenirati.To služi tome da bi korisnik mogao izabrati koji dio slike želi skenirati.
Podešavanje parametara skeniranja
Neki od važnijih parametara koji se mogu mijenjati kako bi se dobio željeni rezultat skeniranja su:

1. Rezolucija

2. Bit dubina

3. Histogram

4. Izbor bijele i crne tačke

5. Gama faktor   itd.

Rezolucija skenera
Rezolucija je najvažnija komponenta skenera. Izražava se brojem tačaka po palcu ( engl. Dots per inch dpi ). Postoje dvije vrste rezolucije: interpolirana i optička. Interpolorana rezolucija je ona koju skener postiže interpoliranjem, odnosno umetanjem dodatnih tačaka između skeniranih tačaka, tako da se njihova boja određuje na osnovu susjednih tačaka. Njome se može ali i ne mora poboljšati rezultat. Optička rezolucija je i stvarna rezolucija skenera i jedina je bitna za kvalitet skenera. Povećanjem rezolucije rezultat skeniranja je bolji.

Slika 4 [4] Prikaz iste fotografije skenirane različitim rezolucijama

Skenira se uglavnom iz dva razloga: da bi se slika gledala na zaslonu monitora ili da bi se isprintala. Često se postavlja pitanje s kojom rezolucijom je potrebno skenirati za pojedinu namjenu. Ako je poznata veličina primjerka i unaprijed zada željena veličina slike na monitoru moguće je  izračunati s kolikom rezolucijom je potrebno skenirati fotografiju. Formula za izračunavanje rezolucije je:
rs=( 25,4 * xm)/X   odnosno     rs=( 25,4 * ym )/Y

X – širina primjerka u mm

Y – visina primjerka u mm

rs – rezolucija skeniranja u dpi

xm – širina slike na zaslonu monitora

ym – visina slike na zaslonu monitora

Potreno je napomenuti da se računanjem potrebne rezolucije skeniranja dobivaju vrijednosti koje većina skenera nema. Najčešće rezolucije koje upravljački program skenera nudi korisniku su: 100, 150, 200, 225, 300. 400. 600 i 1200 dpi. Znači da je prilikom izbora rezolucije skenera prema izračunatoj vrijednosti rezolucije potrebno odabrati najbližu rezoluciju koju upravljački program skenera nudi korisniku. 
Rezolucije koje koristimo za skeniranje slika: kolor slike ne skeniramo rezolucijom većom od 300 dpi, crno-bijele slike ne skeniramo rezolucijom većom od 200 dpi, crna i bijela (štrih) slika ne skeniramo rezolucijom većom od 1000 dpi. Veća rezolucija ne znači kvalitetniju sliku.

Broj bita

Računar može obrađivati samo digitalne podatke odnosno može raditi samo s brojevima. Prema tome boju svakog elementa treba pretvoriti u binarni broj. To se radi u dva koraka. U prvom se koraku slika podijeli na tačke. Svaka se tačka osvijetli i odbijeno svjetlo dovodi do  osjetila koje svjetlost pretvara u elektricnu struju. Što je svjetlost jača to je struja veća.Drugi korak je pretvaranje iznosa struje u broj. Taj se postupak zove digitalizacija.
Upotrebom većeg broja bitova daje mogućnost prepoznavanja većeg broja boja što određuje kvalitetu.
Primjer pokazuje kako s porastom broja upotrebljenih bitova raste mogućnost prepoznavanja broja boja. Što je broj bita veći, to je rezultat skeniranja bolji.

Slika 5 [5] Prikaz s postupnim prijelazom od crne do bijele boje s različitim brojem bita 
Upravljački programi obično nude line-art, grayscale i full color način skeniranja. 

Line art se radi za skeniranje crno-bijelih slika, najčešće crteža nastalih olovkom i koristi 1 bit za svaku tačku slike. Takvi su naprimjer tehnički nacrti.

Grayscale se radi za crteže i fotografije koje u sebi sadrže crno-bijele tonove te koriste 8 bita za svaku tačku slike. Pogodan je za skeniranje crno-bijelih fotografija crno-bijelih crteža koji sadrže nijanse sive boje.

Full color način skeniranja predstavlja skeniranje u boji i koristi se za crteže i fotografije u boji te koristi 24 bita za svaku tačku slike. 
Histogram
Histogram je dijagram o zastupljenosti pojedinih nijansi sive skale na izabranom području slike. Taj je dijagram važan u izboru crne i bijele tačke, gama faktora. On nam pomaže analizirati i još važnije ispraviti kontast slike. Izgled histograma ne zavisi od rasporeda piksela na slici, niti o orijentaciji slike, već samo o tome koliki broj piksela ima isto osvjetljenje. [10]

Slika 6 [6] Primjer histograma

Ako na slici preovladavaju tamniji tonovi hitogram će biti pomjeren u lijevo, a ako na slici preovladavaju svjetliji tonovi histogram će biti pomjeren u lijevo.

Slika 7 [7] Primjer histograma za svjetlije i tamnije slike
Iz histograma se također može očitati kakav je kontrast na snimljenoj slici: Kontrast je mjera za razliku između svjetlih i tamnih dijelova na slici. Slike koje imaju dobar kontrast imat će širi histogram, a slike sa slabijim kontrastom imat će uži histogram. Slike slikane u magli obično će imati slabiji kontrast, slike slikane na jakom dnevnom svjetlu će imati bolje izražen kontrast. 

Izbor bijele i crne tačke

Izbor bijele i crne tačke predstavlja izbor granice zacrnjenja. Neka se npr. koristi skener kojim će se skenirati slika u sivoj skali s 8 bita za svaku tačku slike. Ako crnoj tački damo vrijednost 15, a bijeloj 232, onda će skener sve tačke kojima tijekom skeniranja dodijeli razinu manju ili jednaku 15 računaru poslati kao potpuno crne, a one koje imaju razinu veću ili jednaku 232 kao potpuno bijele.
Gama faktora
Podšavanje gama faktora usko je vezano za izbor crne i bijele tačke. Vrijednost gama-faktora vezana je obično za srednji ton. Normalna vrijednost gama-faktora je 1.00, sto znači da numerička razina koja odgovara zacrnjenju od 50%  predstavlja tačno aritmetičku sredinu crne i bijele tačke. Pomak srednjeg tona prema crnoj tački dovodi do toga da cijela slika postaje svjetlija, a kad se pomjera prema bijeloj tački slika postaje tamnija. Kos slika u boji uticaj gama-faktora se može prikazati tablicom:

	Gama-faktor za crvenu boju < 1
	smanjenje udjela crvene boje

	Gama-faktor za crvenu boju > 1
	povećanje udjela crvene boje

	Gama-faktor za zelenu boju < 1
	smanjenje udjela zelene boje

	Gama-faktor za zelenu boju > 1
	povećanje udjela zelene boje

	Gama-faktor za plavu boju < 1
	smanjenje udjela plave boje

	Gama-faktor za plavu boju > 1
	povecanje udjela plave boje


Zaključak
U ovom seminarskom radu govorili smo o skenerima, vrstama skenera i načinu skeniranja. Sve bržim razvojem komunikacijskog prometa pomoću računara vjerovatno će i skeneri biti sve bolji, brži i efikasniji, ako ne i sa nekim dodatnim funkcijama koje će obavljati umjesto računara. Među brojnim tehnološkim inovacijama u savremenom poslovanju, skener zasigurno dolazi među najvažnijim, bilo kao uređaj za digitalizaciju arhivske građe, bilo kao uređaj za kreiranje digitalnih dokumenata u poslovanju. Njegova korist i laka upotreba u kombinaciji s pristupačnom cijenom čine ga idealnim za sve vrste poslovanja. Ubrzava rad s klijentima, olakšava prijenos informacija te znatno reducira potrbu za fizičkim prostorom kod arhiviranja. U eri digitalizacije, skener se postavlja kao nužnost u svakom poslovanju.

